पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में शहर में फलों की खरीदी -बिक्री पर भी असर पड़ा है। सामान्य दिनों में रोजाना 7.50 लाख किलो आम की आवक होती थी। अब यह घटकर एक चौथाई यानी 1.87 लाख किलो ही रह गई। व्यापारियों के मुताबिक अंतरराज्यीय परिवहन को लेकर सख्ती होने का असर सप्लाई पर पड़ा है। रमजान में तरबूज की मांग अधिक होने के बाद भी सिर्फ 30 फीसदी ही आवक हो रही है। आम और तरबूज के थोक व्यापारी राहुल राजोरे खटीक के मुताबिक शहर में सामान्य दिनों में करीब 7.50 लाख किलो आम की आवक थी।
7.50 लाख किलो आम की आवक का गणित
सामान्य दिनों में दो मंडियों में 60 आयशर गाड़ियों से आम आते थे। एक आयशर में 12 टन यानी 12 हजार किलो आम की क्षमता होती है। एक पिकअप में 300 किलो क्षमता के हिसाब से 100 पिकअप में 30 हजार किलो आम आते हैं। ये कुल 7.50 लाख किलो होंगे। भोपाल में आवक होने के बाद आसपास के जिलों सीहोर, होशंगाबाद, विदिशा, रायसेन के शहरों और कस्बों में भी यहीं से आम बिक्री के लिए जाते थे।
आवक कम होने की वजह
व्यापारियों के मुताबिक भोपाल में ज्यादातर आम आंध्र प्रदेश और उत्तर प्रदेश से आते हैं, लेकिन राज्यों की सीमाएं भी सील हैं। इस कारण आम यहां तक नहीं पहुंच रहे हैं।
होम डिलीवरी से कतरा रहे लोग
व्यापारी इरशाद एवं हरिओम खटीक बताते हैं कि हफ्ते में 3 दिन होम डिलीवरी की इजाजत है लेकिन संक्रमण के डर से कई लोग अपने घर पर फल बुलाने से भी कतरा रहे हैं।
40 गाड़ी आ रहे तरबूज... व्यापारी इरशाद कहते हैं सामान्य दिनों में 360 गाड़ी तरबूज यहां पहुंचते थे। एक गाड़ी की 10 टर्न की क्षमता होती है। इन दिनों सिर्फ 40 गाड़ियां ही पहुंच रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn